Lav et referat af nedenstående tekst:

Tekst:
En 31-årig far fra Aalborg er idømt otte års fængsel for at misbruge sin datter samt optage og distribuere børnepornografiske billeder og videoklip af hende. Samtidig skal han betale pigen 150.000 kroner i erstatning samt betale sagens omkostninger, og han må ikke have børn under 18 til at bo hos sig. Anklager Mette Hansen krævede manden fængslet i ikke under ti år. I sin procedure lagde hun vægt på at sagen er meget grov, at der er tale om mange overgreb, og pigen er meget lille. Ifølge anklageskriftet skete overgrebene allerede fra 2006, hvor pigen var otte måneder gammel, men under onsdagens retsmøde blev anklagen ændret til, at overgrebene skulle have fundet sted, efter at pigen var fyldt tre år. Den 31-åriges forsvarsadvokat mente, at en straf på seks til syv år ville være passende. Han sagde i sin procedure, at manden skammer sig. Det forklarede den 31-årige, da han afgav forklaring for lukkede døre. Her blev der også afspillet nogle af de videoer, manden har optaget med datteren, og dem havde han ikke lyst til at se. Den 31-årige erkender, at han er pædofil og han ønsker at komme i sexoligisk behandling. Han er tidligere dømt for to tilfælde af blufærdighedskrænkelse af to af sin tidligere samlevers niecer. En mentalerklæring har erklæret den dømte for normalt begavet men umoden. Udover misbrug af datteren er den 31-årige dømt for besiddelse af 3792 børnepornografiske billeder og 193 film. Anklageskriftet indeholdt også en tiltale for at have lagt pornografiske billeder og videoer af den 31-åriges tidligere kæreste på internettet, men det forhold er frafaldet. Den 31-årige modtog dommen.

Referat:
31-årig far skal i fængsel i otte år, dømt for misbrug af sin datter. Han erkender at være pædofil.